Cap de setmana d'activitats esportives a Carcaixent
26 de abril de 2023

Carcaixent

El divendres 21 d'abril, en l'Auditori de les Dominiques, va tindre lloc el Festival de Balls 2023. Es realitzaren actuacions musicals dels grups d'activitats coreogràfiques a càrrec de Carolina González, en els quals van participar mig centenar d'alumnes de totes les edats. Pares, mares, familiars i amics van gaudir d’una vesprada plena de sorpreses, actuacions i música.

Per altra banda, el dissabte 22 d'abril es va realitzar en el Pavelló d'Esports l'Exhibició de Gimnàstica Rítmica 2023, on el públic assistent i els familiars van gaudir d'exercicis dels grups de les Escoles Esportives i del Club de Gimnàstica Rítmica de Carcaixent, a càrrec de Melani Garcia i Anna Fillol. En esta activitat participaren més de 100 gimnastes, entre les actuacions grupals i les individuals.